ÎNDRUMAR PRIVIND REALIZAREA EVALUĂRII IMPACTULUI

ASUPRA MEDIULUI

S.C. SUPERSTONE S.R.L.

„Exploatare de agregate minerale din albia veche a râului Argeș în perimetrul Isvoarele (zona 1) în comuna Isvoarele, jud. Giurgiu”

În vederea evaluării impactului asupra mediului aveţi obligaţia tratării in mod deosebit a următoarelor aspecte în conformitate cu Ord. 863/2002 privind aprobarea ghidurilor metodologice aplicabile etapelor procedurii-cadru de evaluare a impactului asupra mediului şi H.G. nr. 445/2009 privind evaluarea impactului anumitor proiecte publice şi private asupra mediului:

* descrierea caracteristicilor fizice ale întregului proiect şi a cerinţelor de amenajare şi utilizare a terenului în timpul fazelor de construcţie, funcţionare, închidere, postînchidere;
* descrierea principalelor caracteristici ale proceselor de producţie;
* schimbarea folosinţei terenului;
* impactul generat de realizarea proiectului asupra apelor subterane şi de suprafaţă, impactul asupra aerului, solului, subsolului, terenurilor învecinate (surse de poluare, prognozarea impactului, măsuri de diminuare a impactului);
* impactul asupra drumurilor folosite pentru transportul agregatelor minerale;
* impactul potenţial al proiectului asupra condiţiilor de locuire (zgomot, vibraţii, etc.);
* gestiunea deşeurilor rezultate, managementul deşeurilor, depozitarea temporară, valorificarea, eliminarea finală a acestora;
* modul de refacere a terenului afectat de excavaţii;
* situaţii de risc (riscuri naturale, accidente potenţiale);
* monitorizarea activităţii şi a impactului asupra mediului;
* efectul cumulativ datorită vecinătăţii cu alte proiecte planificate/existente care au efecte similare;
* rezumat fără caracter tehnic;
* prezentarea alternativelor avute în vedere pentru realizarea proiectului;
* indicarea dificultăţilor întâmpinate de titularul proiectului în prezentarea informaţiilor solicitate.